Diari Oficial de la Generalitat Valenciana


Sumari del DOGV 884, del 16-08-1988 (1988/811831)

RESOLUCIÓ de 5 d'agost de 1988, de la Conselleria de Sanitat i Consum, per la qual es dicten instruccions per a l'aplicació del que disposa l'Acord del Consell de 9 de maig de 1988, sobre retribucions de determinat personal del Servei Valencià de Salut, pel que fa al personal ATS, DUE d'Equips de Transplants, Perfusionistes, Hemodinamica i Histocompatibilitat d'Institucions Sanitàries.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   884

Data del DOGV
:   16-08-1988

Secció del DOGV
:   ALTRES DISPOSICIONS

Número del document
:   1988/811831


Data del document
:   05-08-1988

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

Resolució de 5 d'agost de 1988, de la Conselleria de Sanitat i Consum, per la qual es dicten instruccions per a l'aplicació del que disposa l'Acord del Consell de 9 de maig de 1988, sobre retribucions de determinat personal del Servei Valencià de Salut, pel que fa al personal ATS, DUI d'Equips de Transplants,Perfusionistes, Hemodinàmica i Histocompatibilitat d'Institucions Sanitàries.  
L'Acord del Consell de la Generalitat Valenciana, de 9 de maig de 1988, aprovà l'aplicació del règim retributiu previst en el Reial Decret-Llei 3/87, d'11 de setembre, al personal Facultatiu i Ajudant Tècnic Sanitari/Diplomat Universitari en Infermeria dels Equips d'Atenció Primària i dels Serveis d?Urgència del Servei Valencià de Salut.  
L'article segon, apartat 3, de l'esmentat Acorde estableix que les quanties corresponents al complement d'Atenció Continuada, Modalitat B, dels ATS/DUI d'Equips d'Atenció Primària, seran d'aplicació al Personal Universitari d'Infermeria d'Institucions Sanitàries Tancades que preste els seus serveis fora de la jornada legal ordinària i no puga ser retribuït conformement amb l'Acord de Consell de Ministres, de 18 de setembre de 1987, sobre l'esmentat complement.  
La Resolució de la Direcció General de Recursos Humans del Ministeri de Sanitat i Consum, de 21 d'octubre de 1987, establí les directrius i condicions de prestació de serveis per a la percepció dels Complements de Productivitat i Atenció Continuada, del personal d'Institucions Sanitàries.  
En l'esmentada Resolució s'assenyala que era susceptible de ser remunerada, amb caràcter general, mitjançant el Complement de Productivitat, la prestació de serveis fora de la jornada establida, entre d'altres activitats.  
Per a l'aplicació del complement d'Atenció Continuada, hom distingia entre aquell que havien de percebre els facultatius hospitalaris, que retribuïda la prestació de serveis fora de la jornada legal establida, de forma regular i periòdica, i la del Personal no Facultatiu, que remunerava el treball per torns, la nocturnitat i la festivitat.  
Cal, doncs, aplicar l'Acord del Consell de la Generalitat Valenciana, de 9 de maig de 1988, a aquells professionals de la Infermeria que presten serveis fora de la jornada legal ordinària de forma periòdica i regular, i que fins ara eren remunerats mitjançant la percepció de quantitats en concepte de Productivitat (factor variable).  
Cal regular, també, les condicions en què han de prestar els esmentats serveis i la retribució corresponent, en consonància amb la disposició de l'Acord.  
Conseqüentment, aquesta Conselleria acorda dictar les següents  
INSTRUCCIONS  
Primera. Ambit  
Les presents instruccions seran d'aplicació exclusiva al personal ATS/DUI d'Equips de Transplants, Perfusionistes, Hemodinàmica i Histocompatibilitat.  
Segona. Condicions de prestació dels serveis  
Significarà la prestació de serveis de presència física de fins 67 hores mensuals per damunt de la jornada legal ordinària. Si la prestació de serveis es realitza mitjançant requeriment d'estar disponible en alerta localitzada, s'efectuaran 134 hores mensuals.  
Tercera. Retribució  
La fixada en l'Acord del Consell de la Generalitat Valenciana, de 9 de maig de 1988, és a dir: 443.200 PTA anuals/36.933 PTA mensuals, en concepte de Complement d'Atenció Continuada que, si s'escau, serà compatible amb el corresponent a nocturnitat i festivitat.  
Quarta. Organització dels serveis  
Els serveis esmentats en la instrucció primera hauran d'estructurar-se de manera que puguen donar compliment a la previsió de la segona instrucció, quant al nombre d'hores que haurà de prestar cada ATS/DUI.  
Cinquena. Efectivitat  
D'acord amb l'article cinqué de l'Acord del Consell de la Generalitat Valenciana, de 9 de maig de 1988, les retribucions que resulten de l'aplicació de les presents instruccions, es faran efectives des de l'1 de gener d'enguany.  
València, 5 d'agost de 1988. - El Conseller de Sanitat i Consum: Joaquín Colomer Sala.